open-index/open-wikipedia-markdown huggingface dataset:
Pallavi Gungaram

**Pallavi Gungaram** (amezaliwa 15 Desemba 1993), anayejulikana pia kama **Pallavi Ram**, ni mshindi wa taji la urembo kutoka Mauritius ambaye alitawazwa kuwa *Miss Mauritius 2013*, na aliwakilisha nchi yake katika mashindano ya *Miss Universe* 2014.

Pallavi Gungaram anaingia kwa mara ya kwanza kama mwigizaji katika filamu huru iitwayo *Ocracoke*, iliyotolewa mapema mwaka 2021.

## Maisha ya awali 
Pallavi Gungaram kwa sasa anasomea shahada ya sayansi (heshima) katika saikolojia katika Chuo Kikuu cha Morisi, pamoja na diploma yake ya yoga katika *IGCIC*.

## Miss Mauritius 2013 
Pallavi Gungaram ndiye *Miss Mauritius* 2013. Sherehe ya kutawazwa ilifanyika tarehe 29 Juni 2013 katika ukumbi wa *Johnson & Johnson Auditorium* huko *Vacoas-Phoenix*.

## Miss universe 2014 
Pallavi aliwakilisha Mauritius katika mashindano ya *Miss Universe 2014*, lakini hakupata nafasi kwenye mashindano hayo.

## Marejeo 
Jamii:Waliozaliwa 1993
Jamii:Watu walio hai
Jamii:Wanawake wa Mauritius
Jamii:Waigizaji filamu wa Mauritius
Angel Wainaina

**Angela "Angel" Wainaina** (1983 – 28 Januari 2009) alikuwa mwigizaji, mtangazaji wa redio na msanii wa muziki wa kufokafoka(rap) kutoka Kenya.

## Maisha 
Wainaina alizaliwa mwaka 1983 huko Kawangware, maeneo duni ya makazi jijini Nairobi, Kenya. Aliungana na kikundi cha maigizo katika shule ya sekondari ya Kambui. Alikuwa mshindi wa pili katika shindano la Miss Kenya mwaka 2005. Pia alikuwa mshairi na msanii wa kufokafoka(rap) wa chini. Aliigiza kama Sajenti Maria katika kipindi maarufu cha televisheni *Cobra Squad*.

Tarehe 15 Januari 2007, alianza kufanya kazi katika Ghetto Radio, akiwa mtangazaji wa kwanza mwanamke nchini Kenya. Kipindi chake *“Chanuka Dada”* kilikuwa maarufu sana, na alijulikana kwa uanaharakati wake wa kijamii uliokuwa na nguvu. Alitunukiwa tuzo ya vyombo vya habari ya Young Women African Summit.

## Kifo 
Wainaina alifariki dunia tarehe 28 Januari 2009 kwa moto wa duka kubwa la Nakumatt. Mazishi yake yalifanyika katika Kanisa Kuu la Holy Family jijini Nairobi.

## Marejeo 
Jamii:Waigizaji wa Kenya
Jamii:Wanawake wa Kenya
Jamii:Wanaharakati wa Kenya
Jamii:Waliozaliwa 1983
Jamii:Waliofariki 2009
Gcina Mhlophe

**Mhlophe** (aliyezaliwa tarehe 24 Oktoba 1958), anayejulikana kama **Gcina Mhlophe**, ni msimulizi wa hadithi, mwandishi, mwandishi wa tamthilia, na mwigizaji kutoka Afrika Kusini. Mwaka 2016, aliorodheshwa kama mmoja wa  wanawake 100 wa tuzo za BBC.Huhadithia hadithi zake kwa lugha nne za Afrika Kusini: Kiingereza, Kiafrikansi, Kizulu na Kixhosa, na pia huchangia kuwahamasisha watoto kusoma.

## Enzi za utoto 
Nokugcina Elsie Mhlophe alizaliwa tarehe 24 Oktoba 1958 huko Hammarsdale, KwaZulu-Natal, kwa mama mmoja wa Kixhosa na baba mmoja wa Kizulu. Baba wa Gcina alifanya kazi katika kampuni ya mafuta huko Jacobs, katika bonde la Durban Kusini, wakati mama yake alifanya kazi kama msaidizi wa nyumbani.Alizaliwa nje ya ndoa, alitenganishwa na mama yake akiwa na umri wa miaka 2, na akaenda kuishi na baba yake, ambaye alikuwa ameoa na alikuwa na watoto 8.

Alianza maisha yake ya kazi kama msaidizi wa nyumbani, na hakuwahi kutembelea maktaba hadi alipofikisha umri wa miaka 20.

## Kazi 
Gcina Mhlophe alifanya kazi kama msomaji wa habari katika Press Trust na BBC Radio, kisha kama mwandishi na mhariri wa jarida kwa ajili ya watu waliokuwa wameanza kusoma na kuandika.

Alianza kutambua hitaji la hadithi alipokuwa Chicago mwaka 1988. Aliigiza katika maktaba iliyoko katika mtaa wa watu weusi, ambako hadhira iliyokuwa ikiongezeka mara kwa mara iliendelea kumwalika arudi tena. Hata hivyo, Mhlophe alianza kufikiria usimuliaji hadithi kama taaluma baada ya kukutana na Imbongi, mmoja wa washairi mashuhuri wa fasihi simulizi ya Kiafrika, na pia baada ya kuhamasishwa na Mannie Manim, aliyekuwa mkurugenzi wa Market Theatre, Johannesburg, wakati huo. Kuanzia mwaka 1989 hadi 1990, alikuwa mkurugenzi mkazi katika Market Theatre.

## Heshima na Tuzo 
Kuanzia mwaka 2019, siku ya kuzaliwa ya Mhlophe, tarehe 24 Oktoba, inatambuliwa kama **Siku ya Kitaifa ya Usimuliaji Hadithi** nchini Afrika Kusini.

Kufikia mwaka 2023, Mhlophe ametunukiwa **shahada za heshima za udaktari** kutoka katika vyuo vikuu saba duniani kote. Hizi ni pamoja na:

* 1999: Open University, UK
* 1999: University of Natal
* 2012: University of Johannesburg
* 2014: Rhodes University
* 2018: Nelson Mandela University
* 2024: Durban University of Technology
* University of Pretoria

Heshima nyingine alizopata kutokana na kazi yake ni pamoja na:

* 1987: Obie Award for Distinguished Performance by an Actress (New York City) for *Born in the RSA*
* 1988: Joseph Jefferson Award for Best Actress (Chicago) for *Have you seen Zandile?*
* 198?: Sony Award for Radio Drama from BBC Radio Africa for *Have you seen Zandile?*
* 1990: Fringe First Award (Edinburgh) for *Have you seen Zandile?*
* 1991: Nominee, Noma Award, for *Queen of the Tortoises*
* 1991, Ashoka Fellowship (social entrepreneurship innovator)
* 1994: Book Chat Award for *Molo Zoleka*
* 2016: Named as one of BBC's 100 Women
* 2018: Inaugural USIBA Cultural Legend Award, from the Minister of Arts and Culture
* SAFTA Lifetime Achievement Award.

## Marejeo 
Jamii:Wanawake wa Afrika Kusini
Jamii:Waliozaliwa 1958
Jamii:Waandishi wa Afrika Kusini
Jamii:Watu walio hai
Jamii:Mbegu za waandishi wa Afrika
Teddy Teclebrhan

**Tedros TeddyTeclebrhan** (alizaliwa tarehe 1 Septemba 1983) ni mchekeshaji na muigizaji wa Kijerumani, anayejulikana zaidi kwa ucheshi wake wa jukwaani uitwao *Teddy Comedy*.

## Wasifu 
Teclebrhan alizaliwa mjini Asmara, Ethiopia mwaka 1983 na alikuwa mtoto wa mwisho kati ya wana wa tatu. Alikulia Mössingen, Ujerumani. Baada ya kumaliza huduma ya kijamii (Zivildienst), alijiunga na chuo cha kimataifa cha sanaa ya uigizaji, CreArte kilichopo Stuttgart, ambako alihitimu mwaka 2008.

Teclebrhan alionekana kwa mara ya kwanza kwenye televisheni mwaka 2009, akicheza kama mmiliki wa kituo cha mafuta kutoka Swabia katika kipindi *Laible und Frisch* kilichorushwa na mtandao wa SWR, na kama muuzaji wa dawa za kulevya kutoka Rhineland katika kipindi *Stolberg* kilichorushwa na ZDF.

Mwaka huo huo, 2009, Teclebrhan alifanya onyesho lake la kwanza jukwaani katika tamthilia ya muziki *Hairspray*. Kuanzia Desemba 2009 hadi Septemba 2010, alicheza nafasi ya Seaweed J. Stubbs.

Alianza kupata umaarufu mkubwa kupitia video ya YouTube aliyopakia mwaka 2011 iitwayo *Umfrage zum Integrationstest (was nicht gesendet wurde)* (Uchunguzi wa mtihani wa ujumuishaji (vipande vilivyokatwa)"), ambapo alionekana kwa mara ya kwanza katika nafasi aliyoibuni mwenyewe iitwayo "Antoine". Kufikia Novemba 2021, video hiyo ilikuwa imeangaliwa zaidi ya mara milioni 42.

Mnamo Mei 2012, video za kwanza za kipindi chake cha jukwaani ''Teddy's Show* zilianza kurushwa kwenye ZDFneo. Kipindi hicho kilijumuisha ucheshi wa kusimama jukwaani (stand-up comedy), bendi ya muziki ya moja kwa moja, na mazungumzo na wageni. Mbali na Antoine, Teclebrhan pia alicheza wahusika wapya alioibuni mwenyewe – "Percy", "Lohan Cohan", "Ernst Riedler" na "Ringo Fleischer".

Mnamo Aprili 2012, alisherehekea uzinduzi na kuanza kwa ziara yake ya jukwaani ya vichekesho *Teddy Show – Was labersch du…?!* nchini Ujerumani, Austria na Uswisi.

Mwaka 2013, alichapisha mfululizo wa wavuti uitwao *Bootcamp* kwenye chaneli yake ya YouTube *TeddyComedy*.

Katika filamu *Half Brothers'' ya mwaka 2014 iliyoongozwa na Christian Alvart, Teclebrhan alicheza nafasi kuu pamoja na Fahri Yardım na Sido.

## Marejeo 
Jamii:Mbegu za watu
Jamii:Watu wa Ujerumani
Jamii:Watu walio hai
Consilience (sayansi)

**Consilience** (kwa kiswahili: *Muunganiko wa Maarifa* au *Ushirika wa Ushahidi*), katika muktadha wa sayansi na majaribio ni kanuni inayosema kwamba ushahidi unaotokana na vyanzo huru na visivyohusiana, unapounganika na kuelekeza kwenye hitimisho lile lile, huimarisha au kuongeza uthibitisho wa hitimisho hilo. 

Neno hili lilianzishwa na mwanafalsafa William Whewell mnamo karne ya 19 kwa istilahi ya *consilience of inductions*, likitokana na maneno ya Kilatini com- (pamoja) na -siliens (kuruka), kumaanisha “kuruka pamoja” kwa maarifa au ushahidi. 

Kanuni hii inategemea wazo la msingi la "umoja wa maarifa", ambapo vipimo tofauti vya jambo moja vinapaswa kutoa majibu yanayofanana. Matumizi ya kanuni hii katika historia na sayansi huongeza uhakika au usahihi wa hitimisho, kwani inakuwa vigumu sana kutokea makosa ya kimajaribio (systematic errors) kutoka katika njia zote za vipimo kujirudia.

Katika muktadha wa sayansi, Muunganiko wa Maarifa ni muhimu sana kwa kujenga imani kubwa katika nadharia fulani. Nguvu ya ushahidi wa hitimisho inahusiana na jinsi njia nyingi na huru za kisayansi zinavyounga mkono hitimisho hilo. 

Wazo la "Consilience" lilifufuliwa na kupanuliwa mwishoni mwa karne ya 20 na mwanabiolojia Edward O. Wilson katika kitabu chake cha mwaka 1998 kiitwacho *Consilience: The Unity of Knowledge*. Wilson alipanua dhana ya Whewell ili kujaribu kuziba pengo la kiutamaduni kati ya sayansi na taaluma za kibinadamu (humanities). 

Wilson alisisitiza kuwa sayansi, taaluma za kibinadamu, na sanaa zina lengo moja la pamoja: kueleza ulimwengu na kuonyesha kwamba "ulimwengu una utaratibu na unaweza kuelezewa na idadi ndogo ya sheria za asili." Aliona kwamba sayansi hatimaye inaweza kutoa maelezo ya umoja kwa matukio yote, ikiwa ni pamoja na maadili na sanaa.

## Marejeo 
Jamii:Wiki Loves STEAMIA 2025
Jamii:Falsafa
Vienna Christian Center

**Vienna Christian Center** ni kanisa la evangelikali huko Vienna, Austria.

## Kuhusu 
Vienna Christian Center, mfupi: VCC, ni kanisa la evangelikali ya kimataifa.

Kuna ya kimataifa "fellowiship" (kiingereza), "tanglog" (kifilipini), "Jesuszentrum" (kijerumani), kiamhariki (kiethiopiki) na kilatino.

"Fellowship" ya Kiafrika na ya Kichina zimefungwa.

Kanisa kuu ya VCC ipo kata la Erdberg, Baumgasse 72, karibu na Vienna International Busterminal.

Ndani za "Gasometer" (minara ya gesi) kanisa mpya ya VCC (Sky Campus) imefunguliwa mwaka 2022, kanisa huko kata ya Kagran (Wilaya Donaustadt imefungwa).

## Viungo vya nje 
* Tovuti ya Vienna Christian Center
William Andrews

**William Andrews** (alizaliwa tarehe 10 Oktoba 1977 huko Salisbury, sasa Harare, katika koloni la zamani la Waingereza lililojulikana kama Rhodesia, sasa Zimbabwe) ni mwigizaji na mchekeshaji wa Kizungu kutoka Uingereza.

Andrews alihudhuria Chuo cha Sanaa cha Edinburgh, ambako alipata Shahada ya Sanaa katika Upigaji Picha.

Alishinda Tuzo za Tap Water kwa ucheshi wa kuigiza wahusika kwenye Tamasha la Edinburgh Fringe la mwaka 2003, akicheza kama Tony Carter, Mwingereza asiye na bahati kutoka Geordie. Mwaka 2007, alishinda tuzo ya BAFTA ya Uskochi kwa nafasi yake katika kipindi cha televisheni cha Blowout.

Anaigiza katika tamthilia ya vichekesho ya watoto ya BBC inayoitwa Sorry, I've Got No Head, akiwa na David Armand, James Bachman, Marcus Brigstocke, Anna Crilly, Justin Edwards, Mel Giedroyc, Marek Larwood na Nick Mohammed. Pia aliigiza katika Pixelface. William Andrews pia ni mjumbe wa bodi ya The Alternative Comedy Memorial Society.

Mwaka 2022, alionekana kama Josiah katika sehemu moja ya mfululizo wa 4 wa kipindi Ghosts.

## Marejeo 
Jamii:Mbegu za watu
Jamii:Watu walio hai
Jamii:Watu wa Uingereza
Mahmood Ali-Balogun

**Mahmood Ali-Balogun** ni mtengenezaji wa filamu, mfanyakazi wa kitamaduni na mkurugenzi mkuu wa Brickhouse Media kutoka Nigeria.Aliongoza filamu iliyoshinda tuzo nyingi iitwayo *Tango With Me*. Yeye ni Mwenyekiti wa Chama cha Haki za Sauti na Picha (AVRS) cha Nigeria.

## Maisha ya Awali na Kazi 
Mahmood Ali-Balogun alizaliwa mnamo tarehe 19 Julai 1959 na alikulia Kaskazini mwa Nigeria. Yeye ni Mhitimu wa Chuo Kikuu cha Ife, sasa kinachojulikana kama Chuo Kikuu cha Obafemi Awolowo ambako alisomea Sanaa za Kuigiza kwa utaalamu wa utayarishaji wa filamu na televisheni. Taaluma ya Mahmood imeendelea kwa miaka mingi kutoka kuwa mwigizaji, hadi kuwa mwongozaji, mtayarishaji, na balozi katika tasnia ya utengenezaji wa filamu. Tangu mwaka 1999, Mahmood pia ameongoza filamu sita za hali halisi ambazo zimepata tuzo.

## Marejeo
Jamii:Waigizaji filamu wa Nigeria
Poussi, Poussy

**Poussi**, **Poussy** au **Boussy** (Kwa Kiarabu: بوسي), jina halisi **Sarvenaz Moustafa Qadri** (Kwa Kiarabu: صارفيناز مصطفى قدري; alizaliwa tarehe 26 Novemba 1953), ni mwigizaji wa Kimisri aliyezaliwa mjini Kairo.

## Filamu alizocheza 
* *Zawga Min Paris* (*" A Wife From Paris "*, 1966) (Arabic: زوجة من باريس)
* *Shey Min El Khouf (“ A Taste of Fear “*, 1969) (Arabic: شيء من الخوف)
* *Al Amaleqa (" The giants "*, 1974) (Arabic: العمالقة)
* *Lyaly Lan Taaood (" Nights that will never return "*, 1974) (Arabic: ليالي لن تعود)
* *Al Dahaya (" The victims "*, 1975) (Arabic: الضحايا)
* *Sana Ola Hobb (" First year in love "*, (1976) (Arabic: سنة أولى حب)
* *Seqan Fel Wahl* (1976) (Arabic: سيقان في الوحل)
* *Qwtta Ala Nar (" A cat on fire "*, 1977) (Arabic: قطة على النار)
* *Laenet Al Zaman ("The curse of time "*, 1979)
* *Al Aasheqa ("The Lover"*, 1980) (Arabic: العاشقة)
* *Habibi Daeman ("My Eternal Love"*, 1980) (Arabic: حبيبي دائما)
* *Fottowat Boulak* (1981).
* *Fettowat Al Gabal* (1982).
* *Marzooka* (1983), (Arabic: مرزوقة)
* *Al Zammar* (1984).
* *Al Shaytan Youghanny* (1984).
* *Fettewwet Al Nas Al Ghalaba* (1984).
* *E’daa’m Mayet* (1985).
* *Seraa Al Ayyam* (1985).
* *Al Zeyara Al Akheera ("The last visit")*, 1986) (Arabic: الزيارة الأخيرة)
* *Saat Al Fazaa* (1986).
* *Al Amaleyyya 42* (1987).
* *Ragol Fe Fakh Al Nasaa* (1987).
* *Lebet Al Kobar* (1987).
* *Al Kammasha* (1988).
* *Zaman Hatem Zahran* (1988).
* *Shayateen Al Madina* (1991).
* *Ibn Al Gabal* (1992).
* *Leabet Al Entqam* (1992).
* *Karawana* (1993).
* *Al Aasheqan ("The Two Lovers"* , 2000) (Arabic: العاشقان)
* *Al Lahazat Allaty Ekhtafet* (2001).

"Ahla Lahtha" ( The best moment) 2021.

## Marejeo 
Jamii:Waliozaliwa 1953
Jamii:Watu walio hai
Jamii:Watu wa Misri
Jamii:Wanawake wa Misri
Sawsan Badr

**Susan Badr** (kwa Kiarabu: سوسن بدر, jina la utani: *Nefertiti wa Sinema ya Misri*; alizaliwa 12 Novemba 1957) ni mwigizaji wa filamu, jukwaa na televisheni wa Misri. Alipokea Tuzo ya Mwigizaji Bora katika Tamasha la 34 la Kimataifa la Filamu la Kairo. Alicheza nafasi ya *Mishaal bint Fahd bin Mohammed Al Saud*, mrembo wa kifalme wa Saudi Arabia aliyeuawa kwa kosa la uzinzi pamoja na mpenzi wake, katika filamu ya mwaka 1980 iitwayo *Death of a Princess* (*Kifo cha Mrembo wa Kifalme*).

## Marejeo 
Jamii:Waliozaliwa 1957
Jamii:Waigizaji filamu wa Misri
Jamii:Wanawake wa Misri
Jamii:Watu walio hai
Nadja Brand

**Nadja Brand** (pia anajulikana kama **Nadya Brand**; alizaliwa Johannesburg, Afrika Kusini, 22 Desemba 1975) ni mwigizaji na mtayarishaji wa filamu anayejulikana sana kwa nafasi yake kuu katika filamu ya Broken, ambayo alipata tuzo ya Fright Meter mwaka 2007 ya Mwigizaji Bora wa Kike katika Nafasi Kuu. Brand pia ameigiza katika filamu The 13th Sign, Dust, na The Devil's Chair. 

Mwenza wa ndoa alikuwa Adam Mason (waliachana mwaka 2006) na ana binti mmoja.

Jamii:Waliozaliwa 1975
Jamii:waigizaji filamu wa Afrika Kusini
Jamii:Wanawake wa Afrika Kusini
Peter Cartwright

**Peter Cartwright** (30 Agosti 1935 – 18 Novemba 2013) alikuwa muigizaji wa Uingereza aliyezaliwa Afrika Kusini, aliyefanya mamia ya maonesho kwenye televisheni, filamu na redio, na pia alifanya kazi kwa wingi katika tamthilia, sehemu za mikoani na katika Ukumbi wa West End, london

Cartwright alizaliwa huko Krugersdorp, Gauteng, Afrika Kusini, na alisoma katika St. Andrew's College mjini Grahamstown. Alifika Uingereza mwaka 1959 na kusomea katika RADA (Royal Academy of Dramatic Art).

Alijulikana zaidi nchini Afrika Kusini kupitia mfululizo wa matangazo ya televisheni ambapo alikuwa uso wa Charles Glass, mwanzilishi mashuhuri wa South African Breweries na mtengeneza bia aliyeandaa Castle Lager. Alifariki kwa ugonjwa wa saratani nyumbani kwake mjini London tarehe 18 Novemba 2013, akiwa na umri wa miaka 78.

## Marejeo 
Jamii:Mbegu za waigizaji filamu
Jamii:Wanaume wa Afrika Kusini
Jamii:Waliozaliwa 1935
Jamii:Waliofariki 2013
Claudia Tagbo

**Claudia Tagbo** (amezaliwa Abidjan, Ivory Coast, 14 Juni 1973) ni mwigizaji, mchekeshaji na mtu  mashuhuri wa televisheni wa Ufaransa mwenye asili ya Ivory Coast.

## Marejeo 
Jamii:Waliozaliwa 1973
Jamii:Watu walio hai
Jamii:Waigizaji filamu wa Ufaransa
Jamii:Wanawake wa Ufaransa
Jamii:Waigizaji filamu wa Cote d'Ivoire
Jamii:Wanawake wa Cote d'Ivoire
Francis Odega

**Francis Odega** ni muigizaji wa vichekesho kutoka Nigeria anayejulikana zaidi kwa kipande cha video ya kuchekesha kilichosambaa na kuwa maarufu kwenye mtandao. Video hiyo ilimletea umaarufu na kumsaidia kupata mikataba ya udhamini pamoja na kutambulika na watu mashuhuri wa kigeni, kama vile 50 Cent, ambaye **Odega alidai** alimfuata kwenye [Instagram 2]

## Maisha ya awali 
**Francis** ana shahada ya kwanza ya Uchumi baada ya kuhitimu kutoka Chuo Kikuu cha Ambrose Alli. Yeye ni mmoja wa waanzilishi wa wachekeshaji wa onyesho maarufu la vichekesho Night Of A Thousand Laughs. Mwaka 2013, **Francis** alishinda tuzo ya “Muigizaji Bora” pamoja na Hlomla Dandala katika kipengele cha “Ushirikiano Bora wa Kiafrika” kwenye Tuzo za Filamu za Ghana za mwaka 2013. **Francis** alipata umaarufu baada ya sehemu ya filamu ya mfululizo Back From South Africa kusambaa mtandaoni, ambapo watu mashuhuri kama 50 Cent na Tinie Tempah walishiriki kipande cha video hiyo kwenye Instagram. Sehemu hiyo ilimwonyesha akiongea kwa CA utani kwa lafudhi ya Kiamerika

## Marejeo 
Jamii:Mbegu za waigizaji filamu
Jamii:Wanaume
Jamii:Waliozaliwa 1970
Jamii:Watu walio hai
Alphonse beni

**Alphonse Béni** (1946 – 12 Machi 2023) alikuwa muigizaji na mwongozaji wa filamu kutoka Cameroon. Alitengeneza filamu kadhaa nchini Cameroon, akaigiza katika vichekesho vya kimapenzi vya Kifaransa, na pia akaigiza kama ninja katika filamu za "ninja" za Godfrey Ho, ikiwemo *Black Ninja*. Katika baadhi ya filamu, alitajwa kwa majina ya Alfons Bény na Chris Kelly.

Béni alifariki dunia tarehe 12 Machi 2023, akiwa na umri wa miaka 71.

## Marejeo 
Jamii:Waliozaliwa 1946
Jamii:Waliofariki 2023
Jamii:Wanaume wa Afrika
Jamii:Kamerun
Jamii:Afrika ya Magharibi
Jamii:Waongozaji filamu
Redone

Nadir Khayat (kwa Kiarabu: نادر خياط, Nādir Ḵayyāṭ; alizaliwa 9 Aprili 1972), anayejulikana pia kama RedOne, ni mtayarishaji wa muziki, mtendaji wa rekodi, mwimbaji na mtunzi wa nyimbo mwenye asili ya Kimaroko na Uswidi. Amefanya kazi ya utayarishaji wa muziki kwa wasanii maarufu akiwemo Lady Gaga, Jennifer Lopez, Enrique Iglesias, One Direction, na Usher, miongoni mwa wengine. Pia ametayarisha nyimbo nyingi kwa wasanii ambazo zimeorodheshwa miongoni mwa nyimbo zinazouza zaidi. Kazi zake ni pamoja na nyimbo kadhaa zilizoshika nafasi za juu kwenye chati za Billboard na chati za kimataifa; aina za muziki anazozifanyia kazi mara kwa mara ni pop, rock, R&B, house, hip hop, na dance music. Alianzisha lebo yake ya muziki inayobeba jina lake mnamo mwaka 2010.

## Maisha ya awali 
Nadir khayat alizaliwa 9 Aprili 1972 anayejulikana pia kama RedOne ni mtayarishaji wa muziki, mtendaji wa rekodi, mwimbaji na mtunzi wa nyimbo mwenye asya kimar

## Marejeo 
Jamii:Mbegu za waigizaji filamu
Jamii:Waliozaliwa 1972
Jamii:Watu walio hai
Jamii:Uswidi
Jamii:1972
Oumarou Ganda

**Oumarou Ganda** (1935 – 1 Januari 1981) alikuwa mkurugenzi mkurugenzi na mwigizaji wa filamu kutoka Niger ambaye alisaidia kuleta tasnia ya filamu za Kiafrika kwenye jukwaa la kimataifa

## Maisha 
Ganda alizaliwa mjini Niamey, mji mkuu wa Niger, mwaka wa 1935, na alikuwa wa kabila la Djerma. Alimaliza masomo yake ya msingi mjini Niamey na akiwa na umri wa miaka 16 alijiunga na Jeshi la Ufaransa la Mashariki ya Mbali (French Far East Expeditionary Corps), akiwa mwanajeshi kuanzia mwaka wa 1951 hadi 1955.

Baada ya kutumia miaka miwili barani Asia wakati wa Vita vya Kwanza vya Indochina, alirejea Niger lakini hakuweza kupata kazi. Alikimbilia Côte d'Ivoire ambako alifanya kazi kama mhamalishaji wa mizigo bandarini katika bandari ya Abidjan. Huko ndiko alipokutana na mwanahistoria wa mambo ya jamii na mtayarishaji wa filamu kutoka Ufaransa, Jean Rouch.Rouch alikuwa na nia ya kuchunguza jamii ya watu wa Niger waliokuwa wakiishi Côte d'Ivoire na alimwajiri Ganda kama mtaalamu wa takwimu kwa ajili ya utafiti wake kuhusu uhamiaji.

Ni Rouch ndiye aliyemtambulisha Ganda kwenye sinema.Ganda alipata nafasi ndogo katika filamu ya Rouch ya mwaka 1957 *Zazouman de Treichville*, na nafasi ya uongozi katika *Moi, un Noir (Mimi, Mtu Mweusi)* mwaka 1958.Miaka michache baadaye alirejea Niamey, ambako alijihusisha na Kituo cha Utamaduni cha Ufaransa na Niger (Franco-Nigerien Cultural Center). Katika klabu ya Utamaduni na Sinema ya kituo hicho, alikutana na mafundi waliotoa mafunzo kuhusu uongozaji, kamera, na sauti, na akaanza kufanya kazi kama msaidizi wa fundi.

Klabu hiyo ilitengeneza filamu kadhaa, na mwaka 1968 iliandaa mashindano ya uandishi wa miswada ya filamu, ambapo Ganda aliandika muswada wa filamu yake ya kwanza, *Cabascabo*, iliyotokana na uzoefu wake huko Indochina. Aliendelea kutengeneza filamu katika kipindi chote cha miaka ya 1970, nyingi zikiwa zilisifiwa kimataifa na zikitumika kama njia ya kutoa maoni ya kijamii katika kipindi ambacho nchi ilikuwa chini ya chama kimoja tu cha siasa.

Filamu yake maarufu zaidi, *Le Wazzou Polygame* (1970), ilishinda Tuzo ya Filamu Bora katika Tamasha la Filamu la kwanza la FESPACO. Mbali na filamu zake za maigizo, Ganda alikamilisha pia filamu kadhaa za maandishi (documentaries) na alikuwa akifanya kazi kwenye moja kati ya hizo alipofariki kwa mshtuko wa moyo mnamo Januari 1, 1981.

## Heshima za baada ya kifo 
Miongoni mwa heshima alizopata baada ya kifo chake, kituo kikuu cha utamaduni, ukumbi wa maonyesho, na maktaba mjini Niamey, *Le Centre Culturel Oumarou GANDA (C.C.O.G)*, kilimpatia jina lake mwaka 1981, muda mfupi baada ya kifo chake.

Kama mshindi wa tuzo ya Filamu Bora katika sherehe ya kwanza ya mwaka ya tamasha la filamu la FESPACO, baada ya kifo chake FESPACO ilianza kutoa tuzo ya Filamu Bora ya Kipengele cha Afrika iliyojulikana kama Tuzo ya Oumarou Ganda.

## Marejeo 
Jamii:Waliozaliwa 1935
Jamii:waliofariki 1981
Jamii:Waigizaji filamu wa Niger
Chris nkulor

**Chris Nkulo**r (alifariki tarehe 22 Aprili 2014) alikuwa muigizaji maarufu kutoka Nigeria. Aliacha mke,, na mabinti wawili (Precious na Chidera). Alijulikana kwa majukumu yake katika filamu za Nollywood kama *Battle of Indemnity*, *Hidden Treasure*, na *Hidden Treasure 2*.

Nkulor alifariki tarehe 22 Aprili 2014 katika hospitali ya Chuo Kikuu cha Obafemi Awolowo kutokana na ugonjwa wa figo.

## Marejeo 
Jamii:Mbegu za waigizaji filamu
Jamii:Waliofariki 2014
Amadou Ly

**Amadou Ly** (alizaliwa nchini Senegal 2 Februari 1988) ni mwigizaji, mwandishi, na mtayarishaji wa filamu wa Marekani mwenye asili ya Senegal, anayejulikana kwa nafasi yake katika filamu *The Twilight Saga: Breaking Dawn – Part 2* na *The Tested*. Mwaka 2006, hadithi ya maisha ya Amadou iliwekwa kwenye ukurasa wa mbele wa gazeti la *The New York Times* na kupata umaarufu kote nchini.

## Marejeo 
Jamii:Waliozaliwa 1988
Jamii:Watu walio hai
Jamii:Wanaume wa Marekani
Jamii:Waigizaji filamu wa Marekani
Jamii:Wanaume wa Senegal
Jamii:Waigizaji filamu wa Senegal
Berlenti Abdul Hamid

**Berlenti Abdel Hamid** (kwa Kiarabu: برلنتي عبد الحميد,; 20 Novemba 1935 – 1 Desemba 2010), jina lake la kuzaliwa ni Nefisa Abdel-Hamid Hawass (kwa Kiarabu: نفيسة عبد الحميد حواس), alikuwa mwigizaji mashuhuri wa Misri na alama muhimu ya zama za dhahabu za sinema ya Misri. Anajulikana kwa nafasi yake ya "mwanamke mvutio" au "msukumo wa tamaa" (temptress). Aliolewa na Abdel Hakim Amer, makamu wa kwanza wa rais wa zamani wa Misri, Gamal Abdel Nasser.

## Kifo 
Abdel Hamid alifariki katika Hospitali ya Vikosi vya Zimamoto baada ya kupata kiharusi.

## Marejeo 
Jamii:waigizaji filamu wa Misri
Jamii:Waliozaliwa 1935
Jamii:Waliofariki 2010
Jamii:Wanawake wa Misri
Christopher Akintola Ogungbe

**Christopher Akintola Ogungbe** (1934 – Novemba 2012) alikuwa mwigizaji wa filamu, mtayarishaji, mtengenezaji na mkurugenzi wa filamu kutoka Nigeria.

## Maisha ya Awali na kazi 
**Christopher Akintola Ogungbe** alizaliwa mwaka 1934 Abeokuta, Jimbo la Ogun na kufariki hapo Novemba 2012. Baada ya kuacha shule aliishi na bibi yake na kuanza kujifunza ushonaji kabla ya kuingia kwenye maigizo chini ya Baba GT Onimole. Tamthilia yake ya kwanza ilikuwa *A Terrible Life* na alijulikana kwa jina la kisanii “Baba Ibeji.”

Katika maisha yake, alicheza, kuelekeza na kutayarisha filamu nyingi za Kiyoruba, ikiwemo *Ireke Onibudo* na *50/50* (1992) iliyomshirikisha mchekeshaji maarufu wa Nigeria.

## Marejeo 
Jamii:Mbegu za waigizaji filamu
Jamii:Watu walio hai
Jamii:Waliozaliwa 1934
Jamii:Watu wa Nigeria
Lola Margaret

**Lola Margaret** (alizaliwa kwa jina la **Lola Margaret Oladipupo**) ni mwigizaji kutoka Nigeria, mtayarishaji na mwongozaji wa filamu. Lola alipoteza wazazi wake mwaka 1999 na aliishi maisha yake yote ya utoto pamoja na shangazi yake. Taaluma yake ilipata umaarufu baada ya kuigiza kama mhusika mkuu katika filamu ya *Bisola Alanu*.

## Maisha ya Awali na Elimu 
Margaret alizaliwa Ilesa, Jimbo la Osun, kusini-magharibi mwa Nigeria ambapo aliendelea na kumaliza elimu yake ya msingi na sekondari pamoja na kupata cheti chake cha mtihani wa Afrika Magharibi  Ana shahada ya Uzamili wa Sanaa (Bachelor of Arts) katika Historia na Mahusiano ya Kimataifa baada ya kuhitimu kutoka Chuo Kikuu cha Jimbo la Lagos..

## Kazi 
Taaluma ya uigizaji ya Margaret ilianza baada ya kukutana na Bolaji Amusan, mwigizaji wa vichekesho wa Nigeria ambaye alimtambulisha katika sanaa ya uigizaji. Taaluma yake ilipata umaarufu baada ya kuigiza kama mhusika mkuu katika filamu ya *Bisola Alanu*. Lola pia amekuwa mhusika katika filamu kadhaa, zikiwemo *Eyin Akuko* na *Omo Oloro*, filamu ambayo yeye alitayarisha na kuigiza pamoja na wasanii kama Fathia Balogun na Mercy Aigbe.

## Marejeo
Jamii:Waigizaji filamu wa Nigeria
Cyril Cusack

**Cyril Cusack** (26 Novemba 1910 – 7 Oktoba 1993) alikuwa mwigizaji maarufu wa Ireland aliyefanya kazi kwa zaidi ya miaka 70.

Alizaliwa Durban, Afrika Kusini, kutoka kwa mama Mwingereza na baba Mairish, na alikulia Ireland. Alianza uigizaji akiwa na umri wa miaka saba na alijiunga na Abbey Theatre ya Dublin mwaka 1932, ambapo aligiza katika zaidi ya michezo 60 kwa kipindi cha miaka 13.

Cusack alifanya kazi na makundi maarufu kama Royal Shakespeare Company na National Theatre ya Uingereza. Alianzisha kampuni yake mwenyewe ya uigizaji mwaka 1945 na alifanya ziara za kimataifa. Katika filamu, alijulikana kwa uigizaji wake katika filamu kama *Odd Man Out* (1947), *The Spy Who Came in from the Cold* (1965), *Fahrenheit 451* (1966), na *My Left Foot* (1989). Alikuwa pia sehemu ya familia maarufu ya waigizaji wa Ireland, akiwemo mke wake Maureen Kiely-Cusack na watoto wao Sinéad, Sorcha, Niamh, Pádraig, na Catherine Cusack.

Katika miaka yake ya baadaye, aligiza katika vipindi vya Tamthiliq kama *Strumpet City* na *Glenroe*. Alifariki dunia Oktoba 7, 1993, akiwa nyumbani kwake Chiswick, London, kutokana na ugonjwa wa MND (Motor Neuron Disease). Mnamo 2020, aliorodheshwa kama mmoja wa waigizaji bora wa filamu wa Ireland na alikumbukwa kama mmoja wa waigizaji bora wa Ireland wa karne ya 20.

## Maisha ya Awali na Elimu 
Cusack alizaliwa Durban, Natal, Afrika Kusini. Mama yake, Alice Violet (née Cole), alikuwa mwigizaji na mwanamuziki wa wimbo wa kigeni wa Kiingereza kutoka Cockney, na baba yake, James Walter Cusack, alikuwa askari wa magari wa Ireland katika koloni ya Natal, Afrika Kusini. Wazazi wake walitengana alipokuwa bado mdogo na mama yake alimchukua kwenda England, kisha kwenda Ireland. Mama yake Cusack na mwenzi wake, Brefni O'Rorke, walijiunga na kundi la O'Brien na Ireland Players.

## Marejeo 
Jamii:Mbegu za waigizaji filamu
Jamii:Wanaume
Jamii:Watu wa Afrika Kusini
Jamii:Watu waliouawa
Africa Tsoai

**Africa Tsoai** (alizaliwa 4 Julai 1967)ni mwigizaji na mfanyabiashara kutoka Afrika Kusini anayejulikana zaidi kwa kuigiza kama Tsokotla katika tamthilia ya runinga Mokgonyana Mmatswale na kama John Maputla katika tamthilia ya Skeem

## kazi 
Afrika Tsoai ameigiza katika tamthilia nyingi za zamani, na maarufu zaidi kwa kuigiza katika tamthilia ya miaka ya 80 Mokgonyana Mmatswale kama Tsokotla, kijana aliyekuwa dereva wa teksi na aliyependa mwanamke mzee kuliko yeye. Hata hivyo, umaarufu wake mkubwa unatokana na nafasi yake kama John Maputla, mume wa Meikie Maputla na baba wa Leeto na Thabo Maputla katika tamthilia ya Skeem Saam inayorushwa na SABC 1.

## Marejeo 
Jamii:waigizaji filamu wa Afrika Kusini
Jamii:Wanawake wa Afrika Kusini
Jamii:Waliozaliwa 1967
M'hamed Benguettaf

'''M'hamed Benguettaf'* (alizaliwa 1938  na kufariki 5 Januari 2014)  alikuwa mwigizaji na mwandishi wa michezo ya kuigiza kutoka Algeria.

*M'hamed Benguettaf'' alifariki tarehe 5 Januari 2014 kutokana na ugonjwa wa muda mrefu, akiwa na umri wa miaka 75, katika mji wake wa kuzaliwa **Algiers**. Alizikwa katika **Makaburi ya El Alia**.

## Marejeo 
Jamii:Waliozaliwa 1938
Jamii:Waliofariki 2014
Jamii:Mbegu za waigizaji filamu
Jamii:Watu wa Algeria
Jamii:Wanaume wa Afrika
Emmanuel Jal

**Emmanuel Jal** (aliyezaliwa kwa jina Jal Jok, 1 Januari 1980) ni msanii, muigizaji, mwandishi, mwanaharakati wa kisiasa, na mwanajeshi wa zamani wa utotoni kutoka Sudan Kusini mwenye uraia wa Kanada. Wasifu wake binafsi, '''''War Child: A Child Soldier's Story''''', ulichapishwa mwaka 2009. 

## Maisha ya awali 
Jal alizaliwa katika familia ya Kinueer katika kijiji cha Tonj, Jimbo la Warrap katika eneo la Bahr el Ghazal nchini Sudan (sasa Sudan Kusini). Haujui tarehe yake halisi ya kuzaliwa, na ameandika tarehe yake ya kuzaliwa kuwa 1 Januari 1980."  

## Marejeo 
Jamii:Mbegu za waigizaji filamu
Jamii:Watu walio hai
Jamii:Waliozaliwa 1980
Jamii:Wanaume
Sonja Herholdt

**Sonja Herholdt** (alizaliwa tarehe 1 Desemba 1952) ni mwimbaji na mtunzi wa nyimbo kutoka Afrika Kusini na pia ni mwigizaji wa Kiafrikana.

## Maisha binafsi 
Akiwa na ushirikiano wa Carel Cronjé, alichapisha wasifu wake mwaka 2007 uitwao Sonja: Meisie van Nigel. Baadaye mwaka huo alijeruhiwa katika tukio la uporaji alipokuwa akirejea nyumbani kutoka kwa Cronjé jijini Johannesburg.

Herholdt alizaliwa katika kijiji kidogo cha machimbo cha Nigel kilichopo Gauteng, na akiwa na umri wa miaka mitatu alifanya onyesho lake la kwanza la kuimba katika ukumbi wa burudani wa jamii, akiimba wimbo wa kulala wa Kiafrikana uitwao Slaap, my Kindjie

Alisoma katika shule ya msingi ya lugha ya Kiafrikana ya Tini Vorster na baadaye Hoërskool John Vorster, ambako alichaguliwa kuwa Kiongozi wa Wanafunzi (Head Girl) katika shule zote mbili na kuendelea kushiriki katika maigizo ya kisanaa.

Baadaye alipata diploma ya ualimu kwa heshima ya cum laude baada ya kusoma kwa miaka mitatu katika Chuo cha Elimu cha Johannesburg (Goudstad). Aliacha ualimu ili kufuata ndoto yake ya muziki baada ya kukutana na mume wake wa baadaye, FC Hamman. Walifunga ndoa mwaka 1976 na kuanzisha familia, ambapo mtoto wao wa mwisho alipata tatizo kubwa la kusikia mwaka 1993.

Baada ya hapo, Herholdt aliamua kuanzisha shule kwa ajili ya watoto wa Kiafrikana wenye matatizo ya kusikia na lugha, shule hiyo ilikuwa katika sehemu ya awali ya Shule ya Msingi ya Bryanston. Hii ilimfanya Herholdt kurejea katika ualimu kwa muda.

Mwaka 1996, Herholdt alipata ajali mbaya ya gari. Yeye na mumewe walitalikiana baada ya miaka 21 ya ndoa.

## Taaluma 
Mwaka 1995, alisaini mkataba wa albamu na BMG Records, na kupata mafanikio kupitia wimbo wake Skipskop, ambao pia ulikuwa jina la mkusanyiko mpya wa nyimbo zake

Mafanikio yake makubwa yalikuja aliposhiriki katika kipindi cha Gwynneth Ashley Robin, na hivi karibuni akaombwa kurekodi wimbo Ek Verlang Na Jou. Wimbo huo uliuza zaidi ya nakala 25,000 na kupata hadhi ya dhahabu nchini Afrika Kusini.

Albamu na nyimbo zake zilizofuata zilimletea mafanikio makubwa ya kibiashara na ya kitaaluma. Alishinda jumla ya tuzo nane za Sarie. Katika miaka ya 1970 na 1980, alikuwa mara kwa mara msanii wa kike anayeuza zaidi nchini Afrika Kusini.

Mwaka 1979, alitimiza ndoto yake ya kuigiza kwa kucheza filamu Sing vir die Harlekyn, ambapo alishinda tuzo ya Rapport Oscar kama Msanii Bora wa Kike Mchipukizi.

Baadaye alipata mafanikio ya muziki barani Ulaya, akiwa msanii wa kwanza kabisa kutoka Afrika Kusini kualikwa kuimba kwenye televisheni ya nchini Uholanzi. Alirekodi wimbo wake Oberammergau kwa lugha ya Kiholanzi. Pia alitumbuiza nchini Ubelgiji, ambapo Oberammergau ulifika nafasi ya tano kwenye chati za muziki za Ubelgiji.Mwaka , alitumbuiza kwenye Shirika la Utangazaji wa Kidini mjini Washington, sambamba na uzinduzi wa albamu yake ya injili The Warrior is a Child.

Mwaka 1991, alipokea tuzo kutoka Chama cha Biashara cha Kiafrikana kwa mchango wake katika muziki wa Kiafrikana.

## Marejeo 
Jamii:Mbegu za watu
Jamii:Waigizaji Filamu
Jamii:Watu walio hai
Jamii:Watu wa Afrika Kusini
Falaba Issa Traoré

**Falaba Issa Traoré** (1930 – 8 Agosti 2003) alikuwa mwandishi, mchekeshaji, mwandishi wa tamthilia, na mwongozaji wa maonyesho ya jukwaani na filamu kutoka Mali.

Alizaliwa Bougouni, Traoré aliiongoza kikundi cha wasanii wa michezo ya jukwaani wasio wa kitaalamu kabla ya kuchukua uongozi wa kikundi cha mkoa wa Bamako kati ya mwaka 1962 na 1968. Kuanzia mwaka 1969 hadi 1973, aliunda na kuongoza kikundi cha Yankadi kilichojikita katika utamaduni wa jadi na sanaa za maonyesho ya jukwaani.

Mwaka 1973, alisafiri hadi Ujerumani kusoma uongozaji wa sinema. Aliporudi Mali mwaka 1976, aliongoza idara ya sinema katika Wizara ya Michezo, Sanaa, na Utamaduni.

Kama mchekeshaji, Traoré aliigiza nyadhifa muhimu katika filamu za Kalifa Dienta (A Banna), Cheick Oumar Sissoko (Nidiougou Guimba), na Boubacar Sidibé (Le Pacte Social, Sanoudié, na N'Tronkélé). Pia alifanya kazi kama mwongozaji, akatengeneza filamu yake ya kwanza *Juguifolo* (Mwangaza wa Kwanza wa Matumaini) mwaka 1979, na ya mwisho *Bamunan* (Pagne Takatifu) mwaka 1990. Falaba Issa Traoré ni mwandishi wa opera ''Soundiata ou l'épopée mandingue* na *Dah Monzon ou l'épopée Bambara*.

Mwaka 1972, Traoré alipata tuzo ya **Prix Afrique de Poésie de la Francophonie**. Alifariki dunia mjini Rabat, Moroko, tarehe 8 Agosti 2003. 

## Orodha ya filamu 
* 1979 *Juguifolo* (*First Gleam of Hope*)
* 1980 *Anbé no don* (*We Are All Guilty*)
* 1980 *Kiri Kara Watita* (*Duel on the Cliffs*)
* 1990 *Bamunan* (*The Sacred Pagne*).

## Orodha ya vitabu 
* 1970 *Contes et récits du terroir''

## Viungo vya nje 
https://www.imdb.com/name/nm0871044/

## Marejeo 
Jamii:Waliozaliwa 1930
Jamii:Waliofariki 2003
Jamii:Waandishi wa Afrika
Jamii:Waongozaji filamu
Jamii:Wanaume wa Afrika
Elham Shahin

**Elham Shahin** (kwa Kiarabu: إلهام شاهين, pia huandikwa Ilham Shaheen, Ilham Shahin, Ilham Chahine, na Elham Shaheen) ni mwigizaji wa Misri. Ameonekana katika filamu na tamthillia za televisheni za Misri na ameshinda tuzo za ndani na kimataifa. Mnamo mwaka 2021, alicheza kama mwanamke msaliti katika tamthilia ya Jean-Paul Sartre iitwayo *The Respectful Prostitute*. Gazeti la *Haaretz* liliripoti kwamba tukio hili "lilisababisha machafuko ya kisiasa nchini Misri.

## Marejeo 
Jamii:Waliozaliwa 1961
Jamii:waigizaji filamu wa Misri
Jamii:Wanawake wa Misri
Manaka Ranaka

**Manaka Ranaka** (alizaliwa 6 Aprili 1979)  ni mwigizaji wa Afrika Kusini anayejulikana kwa kucheza nafasi ya uhusika mkuu katika tamthilia maarufu ya muda mrefu *Generations: The Legacy*.

Mwaka 2000, alicheza kama *Nandipha Sithole* katika tamthilia ya *Isidingo* iliyokuwa ikirushwa kupitia kituo cha televisheni cha *SABC 3*.

Mwaka 2007, alishinda *Tuzo ya Filamu na Televisheni ya Afrika Kusini (SAFTA)* kama *Mwigizaji Bora katika Vichekesho vya Televisheni*

## Marejeo 
Jamii:waigizaji filamu wa Afrika Kusini
Jamii:Wanawake wa Afrika Kusini
Jamii:Waliozaliwa 1979
Jamii:Watu walio hai
Anna Diop

**Mame-Anna Diop** (alizaliwa 6 Februari 1988) ni mrembo na mwigizaji kutoka nchini Senegal. Majukumu yake makubwa ya mwanzo yalikuwa kama mchezaji wa mfululizo  wa The Messengers (2015) kwenye kipindi cha The CW  na filamu ya Fox iitwayo  24: Legacy (2017). 

Diop alifikia umaarufu wake zaidi kwa kuigiza Kory Anders / Starfire kwenye safu ya Titans inayotengenezwa na DC Universe / HBO Max kuanzia mwaka 2018 hadi 2023. Nje ya televisheni, aliongoza filamu ya kutisha kiakili iitwayo Nanny (2022).

## Marejeo 
Jamii:Waliozaliwa 1988
Jamii:Watu walio hai
Jamii:Wanawake wa Senegal
Jamii:Waigizaji filamu wa Senegal
Lebleba

**Ninochka Manoug Kupelian (**alizaliwa **Novemba 14, 1946),** anayejulikana zaidi kwa jina lake la kisanii Lebleba, ni mwigizaji wa filamu na mburudishaji wa Misri. Yeye ni binamu wa mwigizaji wa Misri Feyrouz na mburudishaji Nelly. 

## Maisha na Kazi 
Alizaliwa **Cairo** katika familia ya Waamerika . Alianza kama mwigizaji wa watoto akiiga waigizaji wengine, ikiwemo kuonekana kwenye Ukumbi wa Maigizo wa Kitaifa wa Misri uliotangazwa na Mwalimu Sadiq. Alipewa nafasi yake ya kwanza ya filamu kupitia mkurugenzi na mtayarishaji wa filamu wa Misri, **Anwar Wagdi**, na mwandishi wa filamu/tamthilia, **Abo El Seoud El Ebiary**, katika filamu ya **Habebti Susu**. El Ebiary pia alichagua jina **Lebleba** baada ya kumwona Ninochka Kupelian ambaye alikuwa na vipaji vingi vya uigizaji, ucheshi, kucheza dansi, na kuimba.

Katika miaka ya 1970, aliigiza pamoja na mwigizaji mkuu **Salah Zulfikar** kwenye filamu za **Borg El-Athraa** (1970) na **Fi Saif Lazim Nohib** (1974), na pamoja na mwigizaji mkuu **Ahmed Zaki** katika filamu ya '''Ma'ali al Wazir** (2003). Pia aliigiza pamoja na mwigizaji mkuu **Omar Sharif** katika filamu ya **Hassan and Marcus** (2008). Katika miaka ya 1990, Lebleba alifanya kazi na mwigizaji mkuu **Nour El-Sherif** katika filamu ya **Lela Sakhena** (1995), ambapo alipokea tuzo nyingi kwa uigizaji wake.Aliolewa na mwigizaji **Hassan Youssef'*, lakini walitalikiana, hakuwahi kuolewa tena.

## Filamu 
* *Al Beit Al Said*
* *Kadi Gharam*
* *Rehla Shahr Al Asal*
* *Habibti Soo Soo*
* *Arba3 Banat We Zabet*
* *Borj El-Athraa*
* *Al Nagham Al Hazeen*
* *Al Milionair AL Mouzayaf*
* *AL Habib AL Maghool*
* *Agaza Bel Afia''

## Marejeo 
Jamii:Mbegu za waigizaji filamu
Jamii:Waliozaliwa 1946
Jamii:Watu walio hai
Jamii:Wanawake wa Misri
Abraham Attah

**Abraham Nii Attah** (amezaliwa 2 Julai 2002) ni mwigizaji wa Ghana ambaye anaishi Marekani.
 

## Maisha ya Awali 
Yeye anatoka katika kabila la Ga–Dangme lililoko katika Mkoa wa Accra nchini Ghana. Abraham Nii Attah alizaliwa tarehe 2 Julai 2002, na aliishi Ashiaman, Tema, Accra pamoja na wazazi wake, Bwana na Bi. Attah na ndugu zake hadi alipohamia Marekani. Alikuwa na maisha ya kifamilia yenye furaha. Wazazi wa Abraham wote wana kazi; baba yake anafanya kazi bandarini na mama yake anafanya kazi sokoni. Abraham ana jumla ya ndugu watano.

## Marejeo
Jamii:Waigizaji filamu wa Ghana
Naana Agyei-Ampadu

**Naana Agyei-Ampadu** ni mwigizaji wa Uingereza mwenye asili ya Ghana.

Alizaliwa mjini Accra, Agyei-Ampadu alihamia Uingereza akiwa mtoto. Alisomea sheria katika Chuo Kikuu cha Sussex, kabla ya kuanza taaluma ya uigizaji. Alihitimu kutoka Shule Kuu ya Sanaa ya Hotuba na Drama (Central School of Speech and Drama).

Kazi zake za jukwaani ni pamoja na *Caroline, Or Change*, *Avenue Q*, tamthilia ya Che Waplker *The Frontline*, jukumu la Juliet katika *Measure for Measure* kwenye Shakespeare's Globe, *Been So Long* na *Feast* (Young Vic). Alichaguliwa kuwania Tuzo ya Evening Standard kwa ajili ya uigizaji wake katika *Been So Long*.

Kwenye televisheni, aliigiza kama Corine Priestley katika *Death in Paradise* (Msimu wa 11, Sehemu ya 4, mwaka 2022)

## Marejeo
Jamii:waigizaji filamu wa Uingereza
Jamii:Watu walio hai
Jamii:Wanawake wa Uingereza
Regardt van den Bergh

**Regardt van den Bergh** (alizaliwa tarehe 2 Septemba 1952 huko Johannesburg, Afrika Kusini) ni mwigizaji wa filamu na televisheni kutoka Afrika Kusini, pia ni mkurugenzi wa filamu, mwandishi wa miswada ya filamu na mtayarishaji wa filamu.**Regardt** alipokea Tuzo ya Ischia Global katika Tamasha la 7 la Kila Mwaka la Filamu na Muziki la Ischia Global, lililofanyika katika kisiwa cha Ischia, Italia, tarehe 12 Julai 2009.

## Marejeo 
Jamii:Mbegu za waigizaji filamu
Jamii:Waliozaliwa 1952
Jamii:Watu walio hai
Jamii:Watu wa Afrika Kusini
Jamii:Wanaume wa Afrika Kusini

Jamii:Afrika Kusini
Okawa Shaznay

**Okawa Shaznay** ni mwigizaji wa Nollywood kutoka Cameroon na ndiye wa kwanza kutoka nchini humo kufanikiwa kuingia kwenye tasnia ya Nollywood kwa mafanikio kupitia filamu maarufu "Iyore", aliyoigiza pamoja na Rita Dominic na Joseph Benjamin. Okawa Shaznay alipata umaarufu zaidi kutokana na nafasi yake ya uongozi katika mfululizo wa televisheni wa mwaka 2016 uitwao "Delilah: The Mysterious Case of Delilah Ambrose". Alishinda tuzo ya Exquisite Lady of the Year (ELOY) kama Mwigizaji bora wa Televisheni kwa mwaka 2016 kwa nafasi yake katika "Delilah".

## Maisha ya awali 
Okawa Shaznay alizaliwa nchini Cameroon. Alianza masomo yake ya sekondari katika Shule ya Sekondari ya Kipalestina ya Presbyterian Mankon, iliyopo Bamenda, Cameroon. Baadaye, Shaznay alihamia Marekani ambako alihitimu shahada ya kwanza ya uhasibu katika Chuo Kikuu cha Texas Southern.

## Kazi ya uigizaji 
Aliigiza katika filamu iliyotolewa mwaka 2016 iitwayo "REFUGEES", ambayo ilirekodiwa nchini Ghana mwaka 2012 na kukamilishwa mjini Atlanta, Marekani, mwishoni mwa mwaka 2013.

## Marejeo 
Jamii:Waigizaji filamu wa Kamerun
Damilola Adegbite

**Damilola Adegbite** (jina la kuzaliwa **Oluwadamilola Adegbite**; alizaliwa Surulere, Jimbo la Lagos, 18 Mei 1985) ni mwigizaji, mwanamitindo, na mtu mashuhuri wa televisheni kutoka Nigeria. Alicheza kama *Telema Duke* katika tamthilia ya *Tinsel*, na *Kemi Williams* katika filamu ya *Flower Girl*. Alishinda tuzo ya *Mwigizaji Bora wa Kike katika Mfululizo wa Televisheni* katika *Nigeria Entertainment Awards* **2011**.

## Wasifu 
Adegbite alihudhuria ''Queen's College* huko *Yaba, Lagos*, na kusomea *utawala wa biashara* katika *Chuo Kikuu cha Bowen* huko *Iwo, Jimbo la Osun*. *Tinsel* ilikuwa filamu yake ya kwanza kama mwigizaji, na pia ameonekana katika matangazo ya televisheni na kuendesha vipindi kwenye TV.

## Maisha Binafsi 
Mnamo Agosti 2014, Adegbite alipoafikiana na *Chris Attoh*, mwigizaji mwenzake aliyeonana naye kwenye seti ya tamthilia ya *Tinsel''. Mnamo Septemba 2014, wanandoa hao walikaribisha mtoto wao wa kiume Brian.

## Marejeo 
Jamii:Waliozaliwa 1985
Jamii:Wanawake wa Nigeria
Jamii:waigizaji filamu wa Nigeria
Jamii:Watu walio hai
Prince Eke

**Prince Oluebube Eke** (alizaliwa Ngor Okpala, Jimbo la Imo, 18 Agosti 1977) ni mwigizaji, mkurugenzi wa filamu, mwandishi, mtangazaji wa televisheni na mwanamitindo wa Nigeria. Aliwahi kuoa Muma Gee, mfanyabiashara ambaye walizaa watoto watatu pamoja.

Alianza kupata umaarufu kama muigizaji mwaka 2003 alipocheza katika filamu ya Nollywood *Indecent Proposal*. Baadhi ya filamu zake nyingine ni *Spade: The Last Assignment* (2009), *Mirror of Life* (2010), *Secret Code* (2011), na *A Minute Silence* (2012).

## Maisha ya awali na elimu 
Alizaliwa katika eneo la kusini mashariki mwa Nigeria, Eke alikuwa mtoto wa mwisho katika familia yenye wavulana saba na msichana mmoja. Alisoma katika shule ya sekondari ya Holy Ghost College, iliyopo Owerri, na alipata shahada ya uzamili katika Mahusiano ya Kimataifa kutoka Chuo Kikuu cha Jimbo la Imo (IMSU).

## Marejeo 
Jamii:waliozaliwa 1977
Jamii:Watu walio hai
Jamii:Waigizaji filamu wa Nigeria
Dorothy A. Atabong

**Dorothy A. Atabong** (jina la kuzaliwa Ayinke Dorothy Atabong) ni muigizaji, mwandishi, na mtayarishaji wa filamu mwenye asili ya Cameroon na raia wa Kanada. Anajulikana zaidi kwa filamu yake ya *Sound of Tears*, ambayo imempatia tuzo mbalimbali ikiwemo Tuzo ya Africa Movie Academy mwaka 2015.

## Taaluma 
Atabong alipokea maoni chanya kwa maonyesho ya tamthilia kama *Wedding Band*, *The Africa Trilogy* ya Volcano Theatre, sehemu ya Tamasha la Sanaa la Luminato na Tamasha la Stratford, pamoja na uzalishaji wa *The Overwhelming* na kampuni  ya The Canadian Stage na Studio 180.

Atabong alichapisha riwaya ya mapenzi iitwayo *The Princess of Kaya* mwaka 2002, ambayo baadaye aliibadilisha kuwa maandishi ya filamu. Maandishi yake ya filamu ya urefu kamili, *Daisy’s Heart*, yalishinda tuzo ya Maandishi Bora ya Bajeti Ndogo katika Tamasha la Filamu la Female Eye mwaka 2011 huko Toronto. Pia aliandika, kutayarisha, na kuigiza katika filamu fupi *Sound of Tears*, ambayo ilionyeshwa kwa mara ya kwanza katika Tamasha la Filamu la Dunia la Montreal. Filamu hiyo ilishinda Tuzo ya Africa Movie Academy mwaka 2015 kwa Filamu Fupi Bora ya Diaspora, na pia ilipata tuzo ya Platinum Remi katika Tamasha la Filamu la WorldFest Houston la 48.

Maonyesho yake ya televisheni ni pamoja na mfululizo wa televisheni ulioshinda tuzo *Mayday*, *Ocean Landing (African Hijack)* kwa Discovery Channel; *Degrassi: The Next Generation* na *The Line* kwa The Movie Network. Atabong pia aliigiza katika *Glo*, sehemu ya *The Africa Trilogy* iliyoongozwa na Josette Bushell-Mingo, na aliongoza kundi la waigizaji 11 katika nafasi ya Julia kwenye tamthilia maarufu *Wedding Band* ya Alice Childress. Nafasi nyingine alizocheza ni pamoja na uzalishaji wa *The Overwhelming* na Studio 180 na The Canadian Stage Company, na tamthilia ya *In Darfur* ya Theatre Awakening katika Theatre Passe Muraille kwa SummerWorks, ambapo alishinda Tuzo ya Msanii Anayeibukia.

## Maisha binafsi 
Atabong alifunga ndoa mwaka 2008 na ana wana wawili wa kiume, mmoja alizaliwa mwaka 2011 na mwingine mwaka 2015. Mwaka 2013, Atabong alionekana kwenye kipindi cha redio cha CBC *Metro Morning* akiwa na Matt Galloway kujadili tatizo la ukatili wa kifamilia dhidi ya wanawake, pamoja na filamu yake *Sound of Tears* kwa ajili ya Siku ya Kitaifa ya Ukumbusho na Hatua Dhidi ya Ukatili Dhidi ya Wanawake tarehe 6 Desemba 2013.

## Marejeo 
Jamii:Mbegu za watu
Jamii:Watu walio hai
Jamii:Waigizaji Filamu
Jamii:Waliozaliwa 2011
Hendricks McNeil

**Hendricks McNeil** (alizaliwa julai 10 1973), pia anajulikana kama "Maccie", ni mchezaji wa zamani wa raga kutoka Afrika kusini ambaye alicheza hasa kama winga. Alionekana kwenye filamu ya **Invictus**, ambapo alicheza nafasi ya **Chester Williams**.

## Maisha ya awali 
Hendricks alizaliwa Malmesbury. Alisoma Shule ya Msingi ya St Thomas na hatimaye akamaliza shule ya sekondari katika Shule ya Sekondari ya Schoonspruit. Mnamo 1996, Hendricks alichaguliwa katika timu ya Boland President's Shield A. Pia alicheza kwa Boland chini ya miaka 23 katika Kombe la Bankfin U23.

## Kazi 
Hendricks alianza kucheza Currie Cup akiwa na Boland mnamo 1996. Katika mwaka huohuo, alichaguliwa katika timu ya Boland Invitation XV kucheza na timu ya All Blacks. Mwishoni mwa 1996, alikuwa sehemu ya kikosi cha Afrika Kusini kilichozuru Uingereza.

## Baada ya kustaafu 
Hendricks bado anajishughulisha na maendeleo ya mchezo wa raga katika jamii yake, na mnamo Julai 2012 alikamilisha kozi ya usalama ya Raga ya BokSmart na kuhudhuria warsha ya ukocha ya kiwango cha 2 cha IRB huko Cape Town ili kukuza usalama katika raga katika jamii yake.

## Marejeo 
Jamii:Mbegu za waigizaji filamu
Jamii:Waliozaliwa 1973
Jamii:Watu walio hai
Jamii:Wanaume wa Afrika Kusini
Samah Anwar

**Samah Anwar** ni mwigizaji wa Misri, aliyezaliwa Aprili 22, 1965, mjini Cairo, Misri. Alionekana katika filamu ya Secret Visit mwaka 1981.

## Marejeo 
Jamii:Mbegu za waigizaji filamu
Jamii:Watu wa Misri
Jamii:Watu walio hai
Jamii:Waliozaliwa 1965